बाढ़ प्रभावित बिहार में NDRF टीम ने बोट पर एक और महिला का प्रसव कराया, जुड़वां बच्चे का जन्म  
वैशाली जिले की घटना, पटना से बोट लेकर पहुंची थी NDRF टीम
अस्पताल ले जाने के दौरान महिला ने दिया जुड़वां बच्चे को जन्म
पहले भी वैशाली में ही एक अन्य महिला का बोट पर प्रसव कराया गया था
बाढ़ प्रभावित बिहार में एनडीआरएफ की टीम ने एक बार फिर बोट पर एक गर्भवती महिला की सफलतापूर्वक डिलीवरी कराई. रविवार सुबह वैशाली जिले के राघोपुर थाने की 25-वर्षीय रेखा देवी को प्रसव पीड़ा हुई. महिला की बहन के जरिये एनडीआरएफ के कमांडेंट को 7 बजे इस बात की जानकारी मिली और सुबह सवा सात बजे एक बोट को रवाना कर दिया गया.
एनडीआरएफ के इंस्पेक्टर ऋषिकेश और चार अन्य बचावकर्मी 50 मिनट की यात्रा के बाद गंगा पार कर बोट से कच्ची दरगाह, पटना से महिला के गांव चंद्रपुरा पहुंचे. एनडीआरएफ की टीम महिला को तत्काल अन्य लोगों के साथ पटना की ओर रवाना हो गई. लेकिन प्रसव पीड़ा बढ़ने के साथ ही महिला की स्थिति गंभीर होते देख उसे तुरंत मोहनपुर (राघोपुर) प्राथमिक स्वास्थ्य केंद्र ले जाने का निर्णय लिया गया.
 

बोट को नजदीकी स्वास्थ्य केंद्र की तरफ मोड़ा गया, लेकिन बीच रास्ते में ही बोट में महिला का प्रसव कराया गया और उसने जुड़वां बच्चे को जन्म दिया. थोड़ी देर बाद जच्चा और दोनों बच्चे को अस्पताल पहुंचा दिया गया. जच्चा और दोनों बच्चे स्वस्थ हैं. इससे पहले वैशाली जिले में ही बाढ़ पीड़ितों को बचाकर ला रही एनडीआरएफ की बोट पर एक गर्भवती महिला ने बच्चे को जन्म दिया था.    

एनडीआरएफ के इंस्पेक्टर ऋषिकेश और चार अन्य बचावकर्मी 50 मिनट की यात्रा के बाद गंगा पार कर बोट से कच्ची दरगाह, पटना से महिला के गांव चंद्रपुरा पहुंचे. एनडीआरएफ की टीम महिला को तत्काल अन्य लोगों के साथ पटना की ओर रवाना हो गई. लेकिन प्रसव पीड़ा बढ़ने के साथ ही महिला की स्थिति गंभीर होते देख उसे तुरंत मोहनपुर (राघोपुर) प्राथमिक स्वास्थ्य केंद्र ले जाने का निर्णय लिया गया.
 

बोट को नजदीकी स्वास्थ्य केंद्र की तरफ मोड़ा गया, लेकिन बीच रास्ते में ही बोट में महिला का प्रसव कराया गया और उसने जुड़वां बच्चे को जन्म दिया. थोड़ी देर बाद जच्चा और दोनों बच्चे को अस्पताल पहुंचा दिया गया. जच्चा और दोनों बच्चे स्वस्थ हैं. इससे पहले वैशाली जिले में ही बाढ़ पीड़ितों को बचाकर ला रही एनडीआरएफ की बोट पर एक गर्भवती महिला ने बच्चे को जन्म दिया था.